Indian oil1
రూ.20వేల కోట్ల పెట్టుబడులతో ఐఒసి విస్తరణ ప్రణాళిక
న్యూఢిల్లీ, మే 18: తన మూలధన వ్యయప్రణాళికను మరింత పెంచుతూ ప్రభుత్వరంగంలోని ఇండియన్‌ ఆయిల్‌కార్పొరేషన్‌ 2017-18 ఆర్థిక సంవత్సరంలో రూ.20వేల కోట్లు పెట్టుబడులు పెట్టాలని నిర్ణ యించింది. విదేశాల్లో కూడా విస్తరించే యోచనతో ఉంది. ఐఒసిఎల్‌ ఛైర్మన్‌ బి.అశోక్‌ మాట్లాడుతూ డిమాండ్‌ ఆధారంగా కంపెనీ వ్యయప్రణాళికలు ఉంటాయన్నారు. అదనపు రిఫైనరీలు, విస్తరణ సామ ర్ధ్యం పెంపు, పైపులైనల నిర్మానం వంటివి శరవేగంతో ఉంటాయని అన్నారు. గతఏడాది కూడా ఐఒసి రూ.20వేల కోట్లు పెట్టుబడులు పెట్టింది.
వివిధ భారతీయ ప్రాజెక్టుల్లో పెట్టుబడులు, ఎగువ ప్రాంతం లోని భారీ ప్రాజెక్టలు అంటే రష్యాలో కొనుగోళ్లు వంటి వాటికే 16వేల కోట్లు వ్యయం చేసిందన్నారు. ప్రస్తుత సంవత్సరంలో 20వేల కోట్లు ఉంటాయని తమ పెట్టుబడులు ఏమాత్రం తగ్గలేదన్నారు 2012 -17 మధ్యకాలంలో ఐఒసి మొత్తం 75 వేల కోట్లు పెట్టుబడులు పెట్టిందని, వాస్తవ లక్ష్యం 56,200 కోట్లకంటే ఎక్కువ ఉందని అన్నారు. అన్ని పెట్టుబ డులు ఎక్కువగా రిఫైనరీల విస్తరణ, అప్‌గ్రేడేషన్‌ పైనే ఉంటాయని, కొత్త పైపులైన్లు, పెట్రోకెమికల్‌ ప్రాజెక్టులను మరింతగా చేపట్టడం కొత్త సహజ వాయు సౌకర్యాలు ఏర్పాటుచేయడం వంటివి ఉన్నాయన్నారు. ఈ ప్రతిపాదిత పెట్టుబడులు ప్రస్తుత రిఫైనరీలను ఆధునీకరించేందు కూడా విని యోగిస్తామన్నారు. ఆరువేల కిలోమీటర్ల పైపులైన్లు నిర్మిస్తామని, పెట్రోకెమికల్‌ ప్రాజెక్టులకు, సహజ వాయు ప్రాజెక్టులకు, మార్కెటింగ్‌ ఇన్‌ఫ్రా వనరు లు కల్పించడం కూడా ఉంటాయన్నారు. విదేశీ కొనుగోళ్లలో కూడా తమ పాత్ర ఉంటుందని అన్నా రు.
విదేశీ మార్కెట్లపై ఐఒసి ఎక్కువ కన్నేసింది. ఇటీవలే బంగ్లాదేశ్‌లో కార్యాలయం ప్రారంభించా లని నిర్ణయించింది. బంగ్లాదేశ్‌ ప్రభుత్వంతో సంప్రదింపులు జరుపుతోంది. ఎల్‌పిజి సహ్‌జవాయు ప్రాజెక్టుకోసం ఐఒసి గ్యాస్‌ పైపులైన్‌ దమ్రా ప్రాజెక్టు నుంచి బంగ్లాదేశ్‌ నెట్‌వర్క్‌కు కలుపుతుంది. బంగ్లా కు గ్యాస్‌ అత్యవసరమని అందువల్లనే బంగ్లాదేశ్‌లో దిగుమతి టెర్మినల్‌ ఏర్పాటు చేస్తున్నట్లు వివరిం చారు. ఈశాన్యరాష్ట్రాల్లో కూడా తమ ఉత్పత్తిని పెంచేందుకు దోహదం చేస్తుందని, ఐఒసికి ఈ ప్రాజెఉ్ట ఆర్థికపరిపుష్టిని పెంచుతుందన్నారు. ఇక నేపాల్‌లో ఐఒసి పైపులైన్‌ను నిర్మిస్తుంది. మోతిహారి టెర్మినల్‌ నుంచి నేపాల్‌లోపలి ప్రాజెక్టులకు ఈ పైపులైన్‌ నిర్మిస్తుంది. భూటాన్‌ ప్రభుత్వంతో ఇప్పటికే ఎంఒయుపై సంతకం చేసిందని మైన్మార్‌ మార్కెట్లకు సైతం విస్తరిస్తామన్నారు. మైన్మార్‌లో కూడా ఒక కార్యాలయం ఏర్పాటు చేస్తామన్నారు. కంపనీకి మంచి నిల్వలున్నాయని అంతర్గతంగానే నిధులు సమకూర్చుకోగలమన్నారు. ప్రాజెక్టుపరంగా చూస్తే ఐఒసి మార్కెట్లకు వస్తుందని, భారత్‌, విదేశాల నుంచి కూడా నిధులు సమీకరిస్తుందని, అవసరమైతే రుణసమీకరణ చేస్తుందని అన్నారు.